ОШ „Вук Стефановић Караџић“

Наставници: Марина Катанић и Марија Нешић Велковски

Наставна јединица: „Земља олује“

Тип часа: утврђивање

Наставни облици: фронтални, индивидуални

Наставне методе: монолошка, демонстративна, аудио - визуелна

Циљ часа:

**-** обележавање стогодишњице пробоја Солунског фронта

**-** утврђивање стечених знања о улози Србије у Великом рату

**-** повезивање историјских чињеница са одговарајућим сегментима из књижевности ( писци – учесници у рату и њихова дела )

**-** сагледавање важних догађаја из другачиије перспективе уз активно учешће ученика и употребу аудио – визуелних средстава

Наставна средства: видео материјал, одабрани текстови, ППТ презентација

Корелација: историја и српски језик и књижевност

Активности наставника:

- води ученике кроз припрему за јавну реализацију овог часа

Активности ученика:

-презентују рад

Ток часа:

Овај час осмишљен је као јавни час посвећен стогодишњици пробоја Солунског фронта који смо симболично назвали „Земљом олује“. У релизацији часа учествују два ученика водитеља који читајући о историјској позадини Првог светског рата и књижевним делима и њиховим ауторима ( остали ученици учесници )упознају ученике са тематиком часа. Ученици који чине публику одређене садржаје прате путем пројектора који емитује кратке филмове. Час је осмишљен као смењивање историјских и књижевних сегмената на следећи начин:

Уводни део часа

* Обраћање водитеља публици изношењем циља часа

Главни део часа

* Подаци о Првом светском рату, Сарајевски атентат и Церска битка;
* Кратак филм Марш на Дрину;
* Колубарска битка;
* Кратко упознавање са стваралаштвом Милоша Црњанског са посебним освртом на његово учешће у рату;
* Ученик рецитује стихове песме „Суматра“;
* Повлачење војске преко Албаније и долазак на Крф;
* Кратак филм Креће се лађа француска;
* Осврт на Бранислава Нушића кроз цитат из његове књиге о Првом светском рату;
* Крф- острво спаса и Видо- српски Јерусалим;
* О Милутину Бојићу и „Плавој гробници“;
* Ученик рецитује стихове „Плаве гробнице“;
* Владислав Петковић Дис и мотивација за настанак песме „Међу својима“;
* Ученик рецитује стихове песме „Међу својима“;
* Живојин Мишић и пробој Солунског фронта. Крај рата...
* Душан Васиљев и апсурдност рата;
* Ученик рецитује песму „Човек пева после рата“;
* О жртвама Првог светског рата;
* Кратак филм- Тамо далеко;
* Читање самосталних радова ученика инспирисаних Првим светским ратом.

Завршни део часа

* Кратка видео порука Десанке Максимовић будућим генерацијама о стицању знања, интересовању за прошлост, алтруизму, родољубљу и значају читања и образовања